JY LEES NOU 3 Voordele van 'n maerder jy
Ons almal weet - daardie ekstra lagie vet en paar kilogramme is nie gesond vir ons nie. Maar wat is die voordele werklik vir 'n maerder jy?
As jy so min as 5% van jou liggaamsgewig verloor, kan dit jou kans op verskeie leefwyse-siektes verklein. Dis onder meer hartsiektes en tipe diabetes, sê dr. Riekie Smit, president van die Suid-Afrikaanse Vereniging vir Estetiese en Teenverouderingmedisyne (AAMSSA). (Weeg jy dus 90 kg, moet jy sowat 4,5 kg verloor.) Dit verminder ook rugpyn en verlaag bloeddruk, vergroot jou long-volume en verbeter spierbeheer en -sterkte jou energievlakke. En natuurlik jou selfbeeld, sê sy. Daardie rolletjies kan jou boonop voor jou tyd oud maak. Dit kan chromosoom-veranderings veroorsaak wat die verouderingsproses versnel, volgens 'n studie deur die Amerikaanse National Institute of Environmental Health Sciences. As jou gewig egter jou lewe lank gesond was, is die kanse daarvoor kleiner. Bron: www.news-medical.net
Nóg 7 voordele PLUS wat die kenners sê - lees HIER
In die nuutste uitgawe van SARIE - Voel goed, leef gesond
Oefen sonder moeite
Jou werk en lewe: is balans moontlik?
Bepaal jou liggaamsmassaindeks (LMI): die verhouding tussen jou gewig en jou lengte. Deel jou massa (in kg) deur die kwadraat van jou lengte (in meter). Voorbeeld: As jy 1,66 m lank is en 52 kg weeg, is jou LMI 18,9.
Tussen 20 en 25 is gesond, tussen 25 en 30 is oorgewig en hoër as 30 word as erg vetsugtig beskou.
*LMI is net een van die tegnieke wat jy kan gebruik om oorgewig te meet, maar is nie altyd reg vir alle mense nie.